จูเก่อ เสฺวียน

จูเก่อ เสฺวียน (, ; เสียชีวิต  กุมภาพันธ์ ค.ศ. 197) เป็นขุนนางชาวจีนในช่วงปลายยุคราชวงศ์ฮั่นตะวันออกของจีน มีชื่อเสียงจากการรับราชการในตำแหน่งเจ้าเมืองของเมืองอิเจี๋ยง (豫章郡 ยฺวี่จางจฺวิ้น; อยู่บริเวณนครหนานชาง มณฑลเจียงซีในปัจจุบัน) เป็นระยะเวลาสั้น ๆ ในช่วงกลางคริสต์ทศวรรษ 190 จูเก่อ เสฺวียนเป็นญาติที่มีศักดิ์เป็นอาของจูกัดเหลียง (諸葛亮 จูเก่อ เลี่ยง) รัฐบุรุษผู้มีชื่อเสียงของรัฐจ๊กก๊ก (蜀國 ฉู่กั๋ว) ในยุคสามก๊ก

 ประวัติ 
จูเก่อ เสฺวียนเป็นชาวอำเภอหยางตู (陽都縣 หยางตูเซี่ยน) เมืองลองเอี๋ยหรือลงเสีย (琅邪郡 หลางหยาจฺวิ้น) ซึ่งตั้งอยู่ในพื้นที่อำเภออี๋หนาน (沂南縣 อี๋หนานเซี่ยน) หรืออำเภออี๋ฉุ่ย (沂水縣 อี๋ฉุ่ยเซี่ยน) มณฑลชานตง (山東) ในปัจจุบัน(吳書曰：其先葛氏，本琅邪諸縣人，後徙陽都。陽都先有姓葛者，時人謂之諸葛，因以為氏。) อรรถาธิบายจาก อู๋ชู ใน สามก๊กจี่ เล่มที่ 52. บรรพบุรุษขอจูเก่อ เสฺวียนคือจูเก่อ เฟิง (諸葛豐) เป็นข้าราชการในยุคราชวงศ์ฮั่นตะวันตกผู้รับราชการในตำแหน่งนายกองพันมณฑลราชธานี (司隷校尉 ซือลี่เซี่ยวเว่ย์) ในรัชสมัยจักรพรรดิฮั่น-ยฺเหวียนตี้ (漢元帝;  48–33 ปีก่อนคริสตกาล) ลูกพี่ลูกน้องคนหนึ่งของจูเก่อ เสฺวียนคือจูเก่อ กุย (諸葛珪) รับราชการเป็นเจ้าหน้าที่ผู้ช่วยในเมืองไทสัน (泰山郡 ไท่ชานจฺวิ้น; อยู่บริเวณนครไท่อาน มณฑลชานตงในปัจจุบัน) ในช่วงปลายยุคราชวงศ์ฮั่นตะวันออกในรัชสมัยพระเจ้าเลนเต้ (漢靈帝 ฮั่นหลิงตี้;  ค.ศ.168–189)(諸葛亮字孔明，琅邪陽都人也。漢司隷校尉諸葛豐後也。) สามก๊กจี่ เล่มที่ 35.

เนื่องจากจูเก่อ กุยและภรรยาเสียชีวิตก่อนเวลาอันควร จูเก่อ เสฺวียนจึงรับเลี้ยงดูบุตรชายคนเล็ก 2 คนของทั้งคู่ ได้แก่ จูกัดเหลียง (諸葛亮 จูเก่อ เลี่ยง) และจูกัดกิ๋น (諸葛均 จูเก่อ จฺวิน) ในช่วงกลางคริสต์ทศวรรษ 190 ขุนศึกอ้วนสุด (袁術 ยฺเหวียน ชู่) แต่งตั้งให้จูเก่อ เสฺวียนเป็นเจ้าเมือง (太守 ไท่โฉ่ว) ของเมืองอิเจี๋ยง (豫章郡 ยฺวี่จางจฺวิ้น; อยู่บริเวณนครหนานชาง มณฑลเจียงซีในปัจจุบัน) จูเก่อ เสฺวียนนำจูกัดเหลียงและจูกัดกิ๋นไปเมืองอิเจี๋ยงด้วยกันกับตน และต้องการจะแต่งตั้งให้ทั้งสองเป็นผู้ใต้บังคับบัญชาของตน(亮早孤，從父玄為袁術所署豫章太守，玄將亮及亮弟均之官。) สามก๊กจี่ เล่มที่ 35. อย่างไรก็ตาม ต่อมาไม่นานในช่วงราว ค.ศ. 195จือจื้อทงเจี้ยน เล่มที่ 61. จูเก่อ เสฺวียนจำต้องออกจากเมืองอิเจี๋ยง เพราะราชสำนักของราชวงศ์ฮั่นแต่งตั้งให้จู เฮ่า (朱皓) เป็นเจ้าเมืองอิเจี๋ยงคนใหม่อย่างเป็นทางการ จูเก่อ เสฺวียนจึงพาจูกัดเหลียงและจูกัดกิ๋นไปยังมณฑลเกงจิ๋ว (荊州 จิงโจว; ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) เพื่อไปอาศัยกับเล่าเปียว (劉表 หลิว เปี่ยว) ผู้เป็นสหายและยังเป็นเจ้ามณฑลเกงจิ๋ว(會漢朝更選朱皓代玄。玄素與荊州牧劉表有舊，往依之。) สามก๊กจี่ เล่มที่ 35. หลังจูเก่อ เสฺวียนเสียชีวิต จูกัดเหลียงและจูกัดกิ๋นย้ายไปอาศัยอยู่ที่หลงจง (隆中) พื้นที่ที่อยู่ห่างออกไปทางตะวันตก 20 ลี้ (里 หลี่) จากเมืองซงหยง (襄陽 เซียงหยาง) ที่เป็นเมืองเอกของมณฑลเกงจิ๋ว(玄卒，亮躬耕隴畒，好為梁父吟。) สามก๊กจี่ เล่มที่ 35.(漢晉春秋曰：亮家于南陽之鄧縣，在襄陽城西二十里，號曰隆中。) อรรถาธิบายจาก ฮั่นจิ้นชุนชิว ใน สามก๊กจี่ เล่มที่ 35.

เซี่ยนตี้ชุนชิว (獻帝春秋) โดยยฺเหวียน เหว่ย์ (袁暐) บันทึกเรื่องราวเกี่ยวกับจูเก่อ เสฺวียนที่แตกต่างออกไปโดยสิ้นเชิง โดยระบุว่าเล่าเปียว (แทนที่จะเป็นอ้วนสุด) เป็นผู้แต่งตั้งให้จูเก่อ เสฺวียนเป็นเจ้าเมืองอิเจี๋ยงแทนที่เจ้าเมืองคนก่อนคือโจว ชู่ (周術) ที่เสียชีวิตขณะดำรงตำแหน่ง อย่างไรก็ตาม เมื่อราชสำนักของราชวงศ์ฮั่นได้รับข่าวการเสียชีวิตของโจว ชู่ จึงแต่งตั้งให้จู เฮ่าเป็นเจ้าเมืองอิเจี๋ยงคนใหม่ จูเก่อ เสฺวียนไม่เต็มใจที่จะถ่ายโอนอำนาจให้จู เฮ่า จู เฮ่าจึงร่วมมือกับเล่าอิ้ว (劉繇 หลิว เหยา) ข้าหลวงมณฑลยังจิ๋ว (揚州 หยางโจว) เข้าโจมตีจูเก่อ เสฺวียน จูเก่อ เสฺวียนหลบหนีไปอำเภอซีเฉิง (西城縣 ซีเฉิงเซี่ยน; ทางใต้ของอำเภอฉงเหริน มณฑลเจียงซีในปัจจุบัน) หลังเสียอำเภอหลำเซียง (南昌 หนานชาง) ซึ่งเป็นอำเภอเอกของเมืองอิเจี๋ยงไป ในเดือนกุมภาพันธ์ ค.ศ. 197 ผู้คนในอำเภอซีเฉิงก่อกบฏต่อต้านจูเก่อ เสฺวียน สามารถสังหารจูเก่อ เสฺวียนได้และส่งศีรษะของจูเก่อ เสฺวียนไปให้เล่าอิ้ว(獻帝春秋曰：初，豫章太守周術病卒，劉表上諸葛玄為豫章太守，治南昌。漢朝聞周術死，遣朱皓代玄。皓從揚州刺史劉繇求兵擊玄，玄退屯西城，皓入南昌。建安二年正月，西城民反，殺玄，送首詣繇。此書所云，與本傳不同。) อรรถาธิบายจาก เซี่ยนตี้ชุนชิว ใน สามก๊กจี่ เล่มที่ 35.

จือจื้อทงเจี้ยน (資治通鑑) โดยซือหม่า กวาง (司馬光) รับรองเนื้อหาในบันทึกของ เซี่ยนตี้ชุนชิว จนถึงเหตุการณ์ที่จู เฮ่าร่วมมือกับเล่าอิ้วในการขับไล่จูเก่อ เสฺวียนออกจากอำเภออิเจี๋ยง(劉繇使豫章太守朱皓攻袁術所用太守諸葛玄，玄退保西城。及繇泝江西上，駐於彭澤，使融助皓攻玄。) จือจื้อทงเจี้ยน เล่มที่ 61. แต่ไม่ได้ยืนยันว่าจูเก่อ เสฺวียนเสียชีวิตในอำเภอซีเฉิงในเดือนกุมภาพันธ์ ค.ศ. 197

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ซือหม่า กวาง (1084). จือจื้อทงเจี้ยน.
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).


หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:ข้าราชการในช่วงปลายราชวงศ์ฮั่น
หมวดหมู่:บุคคลที่ถูกประหารชีวิตโดยราชวงศ์ฮั่น